**A 2021. évi Mőcsényi Mihály-díj hirdetménye**

**Gulyás Gergely Miniszterelnökséget vezető miniszter Mőcsényi Mihály (**[**1919**](https://hu.wikipedia.org/wiki/1919)**-**[**2017**](https://hu.wikipedia.org/wiki/2017)**)** [**Kossuth-**](https://hu.wikipedia.org/wiki/Kossuth-d%C3%ADj) **és** [**Széchenyi-díjas**](https://hu.wikipedia.org/wiki/Sz%C3%A9chenyi-d%C3%ADj) **magyar kertészmérnök, tájépítész, a tájrendezés magyarországi oktatásának megalapozója, az önálló** [**Tájépítészeti Kar**](https://hu.wikipedia.org/w/index.php?title=T%C3%A1j%C3%A9p%C3%ADt%C3%A9szeti_Kar&action=edit&redlink=1)**t létrehozó egyetemi tanár emléke előtt tisztelegve, születése 100. évfordulója alkalmából, a 2/2019. (III.21.) MvM rendelettel díjat alapított.**

A díj a legalább tizenöt év kimagasló egyéni tájépítészeti alkotói, oktatói tevékenység elismeréséül, életműdíjként adományozható annak, aki Mőcsényi Mihály szellemiségének megfelelően végezte vagy végzi munkáját.

A díj átadására a 2021. évi március 15-i nemzeti ünnep alkalmából kerül sor.

A díj részleteiről, a jelölés formai követelményeiről és a további tudnivalókról a [www.mocsenyidij.hu](http://www.mocsenyidij.hu/) weboldalon lehet tájékozódni.

**A díjazott személyére vonatkozó javaslattétel határideje: 2021. február 12. péntek 23:59.**

**A javaslattétel tartalmi és formai követelményei:**

A javaslattételhez három különálló (digitálisan összeállított és összefűzött) PDF formátumú dokumentumot szükséges feltölteni az alábbi tartalommal:

1. **Javaslat indoklása** *(Legfeljebb két, A4-es oldal terjedelmű, 300 dpi felbontású, összefűzött PDF formátumú állomány, mely nem haladhatja meg a 25 megabájt méretet)*
2. **Kitöltött és aláírt jelölőlap** **és nyilatkozat** *(A4 méret, 300 dpi felbontású, összefűzött PDF formátumú állomány, mely nem haladja meg a 25 megabájt méretet)*
* 15/2015. (III.11.) MvM rendelet 1. sz. melléklete
* 15/2015. (III.11.) MvM rendelet 2. sz. melléklete
1. **A jelölt szakmai érdemeinek** részletes, legfeljebb öt A4-es oldal terjedelmű **ismertetése** *(300 dpi felbontású, összefűzött PDF formátumú állomány, mely nem haladja meg a 25 megabájt méretet)*

Budapest, 2021. január 08.

**Füleky Zsolt**

Építészeti, Építésügyi és Örökségvédelmi Helyettes Államtitkár

*1. sz. melléklet a 15/2015. (III. 11.) MvM rendelethez*

**JELÖLŐ LAP**

*Mőcsényi Mihály-díj* elismeréshez

A javasolt személy neve:

Születési név:

Születési hely, év, hó, nap:

Anyja neve:

Munkahelye:

Munkakör, beosztás (foglalkozás):

Tudományos fokozat:

Korábbi miniszteri, szakmai, állami kitüntetései, elismerései:

Elérhetősége:

Lakcíme:

Telefonszáma:

E-mail címe:

A javaslattevő szervezet/személy neve, munkaköre:

Címe:

Elérhetősége (telefon, e-mail):

A jelölés rövid indoklása (sajtóban, honlapon megjelentethető módon):

Kelt: , 2021. január

 Javaslattevő neve és aláírása

*2. sz. melléklet a 15/2015. (III. 11.) MvM rendelethez*

**NYILATKOZAT**

Alulírott, (név)

1. hozzájárulok ahhoz, hogy a Mőcsényi Mihály-díj miniszteri elismerés adományozását előkészítő eljárásban a Miniszterelnökség a természetes személyazonosító adataimat (név, születési hely, születés dátuma, anyja neve), lakcím adataimat, valamint az adományozásra irányuló javaslat megalapozásához szükséges személyes adataimat nyilvántartsa;

2. kijelentem, hogy velem szemben a Miniszterelnökséget vezető miniszter által adományozható elismerésekről szóló 15/2015. (III. 11.) MvM rendelet 7. § (1) bekezdésében meghatározott kizáró ok nem áll fenn;

3. elismerésben részesítésem esetére hozzájárulok nevemnek a Hivatalos Értesítőben, valamint a Miniszterelnökség honlapján való közzétételéhez.

Kelt: , 2021. január

 Elismerésre jelölt aláírása